internet vaartha 156 Views
లండన్‌ : పాకిస్థాన్‌కు చెందిన హషీమ్‌ అఖ్తర్‌ అనే ఒక టీనేజి క్రికెటర్‌ ఇంగ్లండ్‌లో టి20 క్రికెట్‌ ఆడుతూ మధ్యలోనే కుప్పకూలిపోయాడు. అతడికి బ్రెయిన్‌ హెమరేజ్‌ వచ్చినట్లు వైద్యులు వెల్లడించారు. ఆట కొనసాగుతుండగా మధ్యలో అఖ్తర్‌ కనిపించకపోవడంతో జట్టు సభ్యులు అతడి కోసం వెతకగా టాయిటెల్‌లో కుప్పకూలి కనిపించాడు. అతని మెడల్‌ రక్తం గడ్డకట్టడంతో దాన్ని తొలగించడానికి అత్యవసరంగా ఒక ఆపరేషన్‌ చేశారు. అయినా ఇంకా అతడి పరిస్థితి విషమంగానే ఉందని రాయల్‌ ఆస్పత్రి వైద్యులు పేర్కొన్నారు. అతడికి వైద్యులు బలవంతంగా కోమాలోకి పంపి చికిత్స అందిస్తున్నారు. బ్రిడ్జ్‌ సిసి జట్టు తరపున అతడు బ్రాడ్‌షా సిసి జట్టుపై క్రికెట్‌ ఆడుతున్నాడు. తమ ఇన్నింగ్స్‌ ముగిసిన తరువాత బ్రేక్‌ అనంతరం అందరూ కలిసి గ్రౌండ్‌లోకి వెళ్లాలనుకుంటే అతను కనిపించలేదని జట్టు సభ్యులు పేర్కొన్నాడు. తీరా చూస్తే టాయిలెట్‌లో పడిపోయాడని, అదృష్టవశాత్తు అవతలి జట్టు సభ్యులలో ఒకరి తండ్రి వైద్యుడు కావడంతో వెంటనే అతడిని చూసి ఆస్పత్రికి తరలించాలని సూచించాడని, గతంలో అఖ్తర్‌కు మైగ్రేన్‌ ఉడేది,13 సంవత్సరా వయసు నుంచి బ్రిడ్జ్‌ జట్టు తరపున ఆతడు ఆల్‌ రౌండర్‌గా ఆడుతున్నాడు. అతడిని అప్పుడే కోమాలోంచి బయటకు తేలేమని వైద్యులు వెల్లడించారని అఖ్తర్‌ తల్లి వెల్లడించింది.